Løkken Vennelyst ble utskilt fra Nedre Foss (på dagens Grünerløkka) i 1816. Den ble i årene som fulgte utvidet til 47 mål, på begge sider av dagens Christian Michelsens gate. I 1820 ble det oppført en toetasjers empirebygning i mur som hovedhus. I 1882 kjøpte firma Brødrene Hallén firma Lilloes garveribygning, senere adresse Holsts gate 24B, og bygget her opp garveri, hanskefabrikk, fargeri og pelsfabrikk. I 1891 kjøpte brødrene Hallén resten av Vennelyst, som da var 24 mål. Wilhelm Hallén hadde da bygget seg i Østgaards gate 17 nordøst på eiendommen (revet i 1983).